แนวโน้ม SET เช้านี้ไซด์เวย์อัพ รับราคาน้ำมันขึ้น–ส่งออกหนุน
แนวโน้ม SET เช้านี้ไซด์เวย์อิงบวกเล็กน้อย หลังราคาน้ำมันปรับขึ้นต่อเนื่อง 3 วันติด และคาดเก็งกำไรกลุ่มส่งออกช่วยหนุน
แนวโน้ม SET เช้านี้ไซด์เวย์อิงบวกเล็กน้อย หลังราคาน้ำมันปรับขึ้นต่อเนื่อง 3 วันติด และคาดเก็งกำไรกลุ่มส่งออกช่วยหนุน
23 ก.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์อิงบวกเล็กน้อย หลังจากราคาน้ำมันปรับตัวขึ้นได้ 3 วันติดต่อกัน และอาจมีเล่นเก็งกำไรกลุ่มส่งออกจากเงินบาทอ่อนค่า โดยเฉพาะกลุ่มอิเล็กทรอกนิกส์ แนะจับตา DELTA มีผลต่อ SET สูงอาจช่วยหนุนตลาดฯปรับตัวขึ้น แต่กรอบการแกว่งตัวของดัชนีฯอาจจำกัดจากแรงขายทำกำไรก่อนเข้าสู่วันหยุดยาวของตลาดบ้านเรา
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเล็กน้อยราว 0.3% แนะติดตามดัชนีผู้จัดการฝ่ายจัดซื้อ (PMI) ภาคการผลิต และภาคบริการเบื้องต้นเดือน ก.ค.ของสหรัฐและยุโรปที่จะทยอยออกมา ส่วนบ้านเราจะมีการแถลงตัวเลขส่งออกของไทยในวันนี้
ทั้งนี้พร้อมให้แนวรับ 1,545-1,540 จุด ส่วนแนวต้าน 1,560-1,565 จุด